CELEX: 32021D0512(02)
Language: ro
Date: 2021-05-07 00:00:00
Title: Decizia a Comisiei din 7 mai 2021 de modificare a Deciziei 2017/C 31/12 de instituire a grupului de experți al Comisiei „Platforma privind bunăstarea animalelor” (Text cu relevanță pentru SEE) 2021/C 185/04

12.5.2021   
               
               
                  RO
               
               
                  Jurnalul Oficial al Uniunii Europene
               
               
                  C 185/7
               
            
         DECIZIA A COMISIEI
         din 7 mai 2021
         de modificare a Deciziei 2017/C 31/12 de instituire a grupului de experți al Comisiei „Platforma privind bunăstarea animalelor”
         (Text cu relevanță pentru SEE)
         (2021/C 185/04)
         COMISIA EUROPEANĂ,
         având în vedere Tratatul privind funcționarea Uniunii Europene,
         întrucât:
         
                     (1)
                  
                  
                     Decizia 2017/C 31/12 a Comisiei (1) a instituit un grup de experți denumit „Platforma privind bunăstarea animalelor” („platforma”). Principalele sarcini ale platformei sunt de a asista Comisia și de a contribui la desfășurarea unui dialog periodic pe teme la nivelul Uniunii care sunt în relație directă cu bunăstarea animalelor, cum ar fi asigurarea respectării legislației, schimburile de cunoștințe științifice, inovațiile și bunele practici în materie de bunăstare a animalelor.
                  
               
                     (2)
                  
                  
                     Perioada de aplicare a Deciziei 2017/C 31/12 a fost stabilită inițial până la 31 decembrie 2019 și a fost prelungită până la 30 iunie 2021 prin Decizia 2019/C 405/05 a Comisiei (2).
                  
               
                     (3)
                  
                  
                     După patru ani de la lansarea sa, platforma a devenit un forum general recunoscut pentru menținerea unui dialog deschis privind bunăstarea animalelor, schimbul de bune practici și lansarea de inițiative nelegislative, beneficiind de angajamentul statelor membre și al părților interesate relevante din întreaga Uniune, având rolul să îmbunătățească bunăstarea animalelor.
                  
               
                     (4)
                  
                  
                     La 20 mai 2020, Comisia a adoptat comunicarea intitulată „O strategie «De la fermă la consumator» pentru un sistem alimentar echitabil, sănătos și ecologic” (3). Strategia include acțiuni legate de bunăstarea animalelor, cum ar fi explorarea opțiunilor de creare a unei etichete UE privind bunăstarea animalelor, soluționarea problemelor legate de asigurarea punerii în aplicare a legislației privind bunăstarea animalelor sau colectarea de opinii în sprijinul viitoarei revizuiri a legislației privind bunăstarea animalelor. Platforma poate juca un rol semnificativ în modelarea acestor acțiuni.
                  
               
                     (5)
                  
                  
                     În plus, în contextul Regulamentului (UE) 2017/625 al Parlamentului European și al Consiliului (4), platforma ar putea, de asemenea, să asiste Comisia în elaborarea de documente de orientare sau în pregătirea de acte fără caracter legislativ menite să faciliteze și să armonizeze punerea în aplicare a normelor în materie de bunăstare a animalelor, oferind informații privind aspecte tehnice și științifice, precum și experiență practică în acest domeniu.
                  
               
                     (6)
                  
                  
                     Prin urmare, platforma ar trebui să își continue activitățile, cu o componență reînnoită, pentru a oferi contribuții semnificative în legătură cu prioritățile actuale ale Comisiei în domeniul bunăstării animalelor.
                  
               
                     (7)
                  
                  
                     Prin urmare, este adecvat ca perioada de aplicare a Deciziei 2017/C 31/12 să fie prelungită cu patru ani, până la 30 iunie 2025.
                  
               
                     (8)
                  
                  
                     Prin urmare, Decizia 2017/C 31/12 trebuie modificată în consecință,
                  
               DECIDE:
         
            Articol unic
            Articolul 16 din Decizia 2017/C 31/12 se înlocuiește cu următorul text:
            
               
                  „Articolul 16
                  Aplicabilitate
                  Prezenta decizie se aplică până la 30 iunie 2025.”
               
            
         
         
            Adoptată la Bruxelles, 7 mai 2021.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  Decizia Comisiei din 24 ianuarie 2017 de instituire a Grupului de experți al Comisiei „Platforma privind bunăstarea animalelor” (JO C 31, 31.1.2017, p. 61).
         
            (2)  Decizia Comisiei din 29 noiembrie 2019 de modificare a Deciziei 2017/C 31/12 de instituire a grupului de experți al Comisiei „Platforma privind bunăstarea animalelor” (JO C 405, 2.12.2019, p. 5).
         
            (3)  Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor – O Strategie „De la fermă la consumator” pentru un sistem alimentar echitabil, sănătos și ecologic [COM(2020) 381 final].
         
            (4)  Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (JO L 95, 7.4.2017, p. 1).